Na osnovu člana 441. st. 1. tč. 7 i 443. primenom člana 400. st. 3. Zakona o privrednim društvima („Sl. glasnik RS“, 36/2011 i 99/2011) i člana 78. st.1., tč. 8. Statuta HK „KOMGRAP“ a.d. Beograd, broj 9310 od 26.12.2011. i člana 65. st. 1. i st. 2. tč: 1. i 2. Zakona o tržištu kapitala („Sl. glasnik RS“, br. 31/2011), Nadzorni odbor privrednog društva HK “KOMGRAP” a.d. Beograd, sa sedištem u Beogradu, Terazije 4, matičnim brojem 07043473 i PIB 100001923, objavljuje 01.12.2014. godine

**IZVEŠTAJ O BITNOM DOGAĐANJU**

**ODLUKU O SAZIVANJU I OGLAŠAVANJU SAZIVA**

**VANREDNE SEDNICE SKUPŠTINE**

**AKCIONARA HK "KOMGRAP" A.D. BEOGRAD**

Obaveštavaju se akcionari privrednog društva HK “KOMGRAP” a.d. Beograd, sa sedištem u Beogradu, Terazije 4, matičnim brojem 07043473 i PIB 100001923 (u daljem tekstu: KOMGRAP) da će se vanredna sednica Skupštine akcionara, u cilju olakšane i efikasnije organizacije sednice održati, 23. decembra 2014. godine sa početkom u 11,00 časova u poslovnim prostorijama HK „KOMGRAP“ a.d. Beograd, Šumadijski trg 6a, sala na IV spratu.

Za vanrednu sednicu Skupštine akcionara, predložen je sledeći:

**D n e v n i r e d**

**Prethodni postupak:**

1. Izbor predsednika Skupštine akcionara

2. Imenovanje zapisničara i Komisije za glasanje

**Redovan postupak**

1. Usvajanje Zapisnika sa redovne godišnje Skupštine akcionara HK „KOMGRAP“ a.d. Beograd, održane 30.06.2014. godine sa početkom u 11:00 časova održane u cilju olakšane i efikasnije organizacije sednice, u sali na IV spratu, u poslovnim prostorijama HK „KOMGRAP“ a.d. Beograd, Šumadijski trg 6a.
2. Razmatranje Izveštaja nezavisnog revizora o finansijskom izveštaju HK „KOMGRAP“ a.d. Beograd za 2013. godinu, broj 3587 od 30.09.2014. godine, sa Finansijskim izveštajem HK „KOMGRAP“ a.d. Beograd za 2013. godinu.
3. Razmatranje Izveštaja nezavisnog revizora o konsolidovanom izveštaju HK „KOMGRAP“ a.d. Beograd za 2013. godinu, broj 3588 od 30.09.2014. godine, sa konsolidovanim izveštajem HK „KOMGRAP“ a.d. Beograd za 2013. godinu
4. Informisanje Skupštine akcionara o obavezama Sistema HK „KOMGRAP“ a.d. Beograd i prezentacija izrade plana deblokade računa i namirenja poverilaca.
5. Razno

Ukupan broj akcija izdavaoca: Holding korporacije "KOMGRAP" a.d. Beograd iznosi 1.528.051 obična akcija, za odlučivanje po svim tačkama dnevnog reda.

Kvorum za sednicu Skupštine čini obična većina od ukupnog broja glasova klase akcija sa pravom glasa. Sve odluke o predloženom dnevnom redu donose se običnom većinom glasova prisutnih akcionara.

Pravo rada i odlučivanja na sednici Skupštine imaju akcinari koji su na dan akcionara upisani u jedinstvenu evidenciju akcionara koju vodi Centralni registar. Minimalan broj akcija koje akcionar mora posedovati za lično učešće u radu skupštine, iznosi 0,1 % ukupnog broja akcija društva, po

kojima se stiče pravo upravljanja, odnosno 1.528 akcija, što predstavlja 1 (jedan) glas u Skupštini akcionara.

Konstatuje se da je dan akcionara 13.12.2014. godine, kao deseti dan pre dana održavanja same sednice. Spisak akcionara na dan akcionara HK „KOMGRAP“ a.d. Beograd utvrđuje na osnovu Izvoda iz jedinstvene evidencije akcionara Centralnog registra.

Akcionar ima pravo da učestvuje u radu Skupštine:

1.        pravo da glasa o pitanjima o kojima glasa njegova klasa akcija,

2.        pravo na učešće u raspravi o pitanjma na dnevnom redu sednice skupštine uključujući i pravo na podnošenje predloga, postavljanja pitanja koja se odnose na dnevni red i dobijanje odgovora u skladu sa Statutom i Poslovnikom Skupštine.

Akcionari mogu da glasaju pisanim putem i bez prisustva na sednici Skupštine (glasanje u odsustvu) popunjavanjem i dostavljanjem Privrednom društvu Formulara za glasanje u odsustvu.

Formular za glasanje u odsustvu se nalazi na internet stranici Privrednog društva: www.komgrap.com;

Akcionari mogu da glasaju pisanim putem, bez prisustva sednici, uz overu svog potpisa na Formularu za glasanje u odsustvu, u skladu sa zakonom kojim se uređuje overa potpisa.

Akcionar ima pravo da putem punomoćja ovlasti određeno lice da u njegovo ime učestvuje u radu Skupštine Privrednog društva, uključujući i pravo da u njegovo ime glasa.

Formular punomoćja za glasanje se nalazi na internet stranici Privrednog društva: www.komgrap.com.

Punomoćja se dostavljaju društvu, g. Nikoli Andriću, na adresu: 11000 Beograd, Šumadijski trg 6a, IV sprat, najkasnije dva radna dana pre dana održavanja sednice Skupštine i to original na uvid uz fotokopiju punomoćja za društvo. Mole se akcionari i/ili punomoćnici akcionara koji ostvaruju pravo na lično učešće u Skupštini akcionara da se, zbog evidencije prisustva i ostalih pripremnih radnji, jave najkasnije do 10.00 časova u mestu održavanja sednice, naznačenom u obaveštenju, kako bi Skupština blagovremeno počela sa radom. Radi identifikacije potrebno je poneti ličnu kartu i original punomoćja.

Akcionari-pravna lica punomoćje overavaju pečatom pravnog lica, uz potpis od strane zakonskog zastupnika, a njihov punomoćnik može biti zakonski zastupnik ili drugo za to posebno ovlašćeno lice, koje može biti isključivo član organa tog pravnog lica, ili njegov zaposleni.

Akcionari-fizička lica punomoćje overavaju u skladu sa zakonom kojim se uređuje overa potpisa.

Punomoćje za glasanje daje se u pisanoj formi i sadrži naročito:

1)       ime, odnosno poslovno ime akcionara, sa svim podacima iz člana 265. stav 1. tačka 1) Zakona o privrednim društvima, i to: ime, jedinstveni matični broj i prebivalište akcionara koji je domaće fizičko lice, odnosno ime, broj pasoša ili drugi identifikacioni broj i prebivalište akcionara koji je strano fizičko lice, odnosno poslovno ime, matični broj i sedište akcionara koji je domaće pravno lice, odnosno poslovno ime, broj registracije ili drugi identifikacioni broj i sedište akcionara koji je strano pravno lice

2)        ime punomoćnika, sa svim podacima iz člana 265. stav 1. tačka 1) Zakona o privrednim društvima, i to: ime, jedinstveni matični broj i prebivalište akcionara koji je domaće fizičko lice, odnosno ime, broj pasoša ili drugi identifikacioni broj i prebivalište akcionara koji je strano fizičko lice, odnosno poslovno ime, matični broj i sedište akcionara koji je domaće pravno lice, odnosno poslovno ime, broj registracije ili drugi identifikacioni broj i sedište akcionara koji je strano pravno lice;

3)        broj, vrstu i klasu akcija za koje se punomoćje izdaje.

Ako fizičko lice daje punomoćje za glasanje ono mora biti overeno u skladu sa zakonom kojim se uređuje overa potpisa.

Jedan ili više akcionara koji poseduje najmanje 5% akcija sa pravom glasa mogu Nadzornom odboru predložiti obrazložene predloge dodatne tačke dnevnog reda na zakazanoj Skupštini sa predlogom odluke koju treba doneti. Predlozi se daju pisanim putem uz navođenje podataka o podnosiocu zahteva najkasnije deset dana pre dana održavanja Skupštine. Ako Nadzorni odbor ne prihvati predlog za dopunu dnevnog reda u roku od tri dana od dana prijema, podnosilac ima pravo da u narednom roku od tri dana zahteva da nadležni sud u vanparničnom postupku naloži Društvu stavljanje predloga dopune na dnevni red. Društvo je u obavezi da predlog za dopunu dnevnog reda objavi na internet stranici Društva najkasnije narednog dana od dana prijema predloga.

Materijali za sednicu zakazane vanredne sednice Skupštine akcionara, mogu preuzeti akcionari ličnim preuzimanjem ili putem punomoćnika u radno vreme u periodu od 09h do 14h na adresi: 11000 Beograd, Šumadijski trg 6a, IV sprat, kod g. Nikole Andrića.

U skladu da članom 335. Zakona o privrednim društvima, ovaj poziv za sednicu se upućuje:

1.      objavljivanjem na internet stranici Društva: [www.komgrap.com](http://www.komgrap.com),

2.      objavljivanjem na internet stranici Registra privrednih subjekata,

3.      objavljivanjem na internet stranici regulisanog tržišta gde su uključene njegove akcije.

Ovaj poziv ujedno predstavlja Izveštaj o bitnom događanju - sazivanju vanredne sednice Skupštine akcionara izdavaoca Holding Korporacije "KOMGRAP" a.d. Beograd , u smislu člana 65. Zakona o tržištu kapitala („Sl. glasnik RS“, br. 31/2011).

Objava traje do dana održavanja sednice.

**Sekreatar Društva**

**Biljana Todorović**

**Predsednik Nadzornog odbora**

 **Svetislav Jevtić**